পাকিস্তানের বিমানের জন্য এবার বন্ধ ভারতের আকাশ

ওয়েব ডেস্ক: ২২ এপ্রিল, পহেলগামে (Pahalgam) ঘটে যায় জঙ্গি হামলা। নিহত হন ২৬ জন ভারতীয় পর্যটক। আর তারপর থেকেই ভারত পাকিস্তানের (Pakistan) দ্বিপাক্ষিক সম্পর্কে চিড় ধরে। নয়া দিল্লির তরফ থেকে পাকিস্তানের বিরুদ্ধে একাধিক পদক্ষেপ গ্রহণ করা হয়। আর এবার ফের ভারতের পক্ষ থেকে নেওয়া হল আরও এক বড় পদক্ষেপ!

ভারত সরকারের (Indian Government )তরফ থেকে ঘোষণা করা হলো, পাকিস্তানের কোনও বিমান প্রবেশ করতে পারবে না ভারতের আকাশসীমায়। বুধবার রাতে এই বিজ্ঞপ্তি জারি করা হয়। এই সিদ্ধান্ত কার্যকর থাকবে আগামী ২৩ মে পর্যন্ত। এই সময়সীমার মধ্যে ভারতের আকাশে কোনও পাক বিমান চলাচল করতে পারবে না।

উল্লেখ্য, ভূস্বর্গ জম্মু-কাশ্মীরের (Jammu Kashmir )পেহেলগাও রক্তপুরীতে পরিণত হওয়ার পর থেকেই ভারতের তরফ থেকে পাক বিরোধী একাধিক পদক্ষেপ নেওয়ার কথা ঘোষণা করা হয়েছে। ভারতের পক্ষ থেকে স্থগিত করা হয়েছে সিন্ধু জল বন্টন চুক্তি। পাশাপাশি, বাতিল করা হয়েছে পাক নাগরিকদের ভিসা, সঙ্গে সমস্ত পাকবাসীদের ভারত ছাড়ার নির্দেশও দেওয়া হয়। আর এই নিষেধাজ্ঞার বিপরীতে পাকিস্তান তাদের আকাশসীমা ভারতের জন্য বন্ধ করে দেয়। আর এই সিদ্ধান্তের ৬ দিনের মাথায় এবার ভারত পাকিস্তানের জন্য বন্ধ করল আকাশসীমা।

আরও পড়ুন: কড়া অবস্থান ভারতের! নিষিদ্ধ করা হল বেশ কয়েকজন পাক অভিনেতাদের অ্যাকাউন্ট

তবে ভারতের এই সিদ্ধান্তে আরও চাপের মুখে পড়তে চলেছে পাকিস্তান। কারণ দক্ষিণ-পূর্ব এশিয়ার দেশগুলিতে যাওয়ার জন্য ভারতের আকাশসীমা ব্যবহার করার প্রয়োজন পড়ে ওই দেশের।

দেখুন অন্য খবর

Powered by how to embed a youtube video and sms lån som beviljar alla